ZAPISNIK 
12. sjednice Vijeća Mjesnog odbora Havidići,
održane u subotu, 28. svibnja 2022. godine
 s početkom u 20,00 sati.

Nazočni članovi Vijeća: Dragutin Havidić, Ljiljana Novaković Bokan i Enisa Hevešević. 

Opravdano odsutni članovi Vijeća: Goran Havidić i Damir Vugrenić.

Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dragutin Havidić, predsjednik Vijeća.


Dragutin Havidić konstatira da sjednici nazoči većina članova Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu, daje na glasovanje zapisnik s 11. sjednice Vijeća. Bez rasprave, jednoglasno (3 “za”), Vijeće prihvaća tekst zapisnika 11. sjednice.
Dragutin Havidić konstatira da su svi članovi primili prijedlog dnevnog reda. Informira članove kako je na 7. koordinaciji predsjednika Vijeća Gradske četvrti Brezovica i predsjednika vijeća mjesnih odbora zatraženo da vijeća mjesnih odbora donesu zaključak kojim će predložiti sanaciju makadamskih puteva i bankina. Na prethodnoj 6. koordinaciji raspravljalo se o problemu prometnih gužvi na željezničko-cestovnim prijelazima u Remetincu te bi predložio donošenje zaključka na tu temu. Dragutin Havidić predlaže nadopunu dnevnog reda točkama Prijedlog zaključka o potrebi sanacije prometnica i makadamskih puteva i Prijedlog zaključka o problemu prometnih gužvi i zastoja na željezničko-cestovnim prijelazima. Članovi Vijeća, glasaju o prijedlozima nadopune dnevnog reda te ih jednoglasno (3 „za“) prihvaćaju. Potom članovi glasaju o redoslijedu točaka u nadopunjenom prijedlogu dnevnog reda te se jednoglasno (3 „za“) prihvaća prijedlog predsjednika Vijeća. Dragutin Havidić daje nadopunjeni dnevni red na glasovanje. Vijeće jednoglasno (3 “za”) utvrđuje

DNEVNI RED:

[bookmark: _Hlk523472998]1. Izvješće s 7. koordinacije
2. Prijedlog zaključka o potrebi da se javne površine zazelene 
3. Prijedlog zaključka o potrebi sanacije prometnica i makadamskih puteva
4. Prijedlog zaključka o problemu prometnih gužvi i zastoja na željezničko-cestovnim prijelazima
5. Pitanja, prijedlozi i obavijesti 

/ Prelazi se na rad po dnevnom redu /


Ad 1) Izvješće s 7. koordinacije

Dragutin Havidić izvještava članove Vijeća da se na 7. koordinaciji predsjednika Vijeća Gradske četvrti Brezovica i predsjednika vijeća mjesnih odbora, održanoj 26. svibnja 2022. govorilo o mogućnosti sadnje i rušenje stabala na javnim zelenim površinama. Predsjednik Vijeća Gradske četvrti Brezovica izvjestio je na koordinaciji o problemima Zagrebačkih cesta s nabavom asfalta, zatražio je od predsjednika da predlože sanaciju makadamskih puteva i bankina, to jest poslove koji se mogu izvesti bez asfalta. Pod točkom Pitanja, prijedlozi i obavijesti Dragutin Havidić izvijestio je predsjednika Vijeća Gradske četvrti Brezovica o problematici s krivim projektiranjem u ulici Korakovo I. odvojku. Predloženo je da se navedena lokacija uvrsti u Program voda za svako kućanstvo.

2) Prijedlog zaključka o potrebi da se javne površine zazelene 

Izvjestitelj je Dragutin Havidić.
U raspravi sudjeluju: Dragutin Havidić, Ljiljana Novaković Bokan i Enisa Hevešević. 
Vijeće glasa te jednoglasno (3 „za“) donosi sljedeći:

ZAKLJUČAK
o potrebi da se javne površine zazelene

1. Vijeće Mjesnog odbora Havidići sukladno nalogu Gradonačelnika Grada Zagreba dobivenom putem Gradskog ureda za obnovu, prostorno uređenje, graditeljstvo, komunalne poslove i promet - Sektora za građenje komunalne infrastrukture i održavanja javnoprometnih površina, javnih objekata i javne rasvjete raspravljalo je o potrebi da se javne površine na području Mjesnog odbora Havidići ozelene sadnjom stabala.

2. Vijeće Mjesnog odbora Havidići podupire akciju ozelenjivanja javnih površina na području Grada Zagreba no kako na području Mjesnog odbora Havidići postoji 0m2  uređenih javnih zelenih površina nisu u mogućnosti dati prijedlog lokacije za sadnju stabala.

3. Ovaj se zaključak dostavlja Vijeću Gradske četvrti Brezovica na dalje postupanje. 


Ad 3) Prijedlog zaključka o potrebi sanacije prometnica i makadamskih puteva

Izvjestitelj je Dragutin Havidić.
U raspravi sudjeluju: Dragutin Havidić, Ljiljana Novaković Bokan i Enisa Hevešević. 
Vijeće glasa te jednoglasno (3 „za“) donosi sljedeći:

ZAKLJUČAK
o potrebi sanacije prometnica i makadamskih puteva

1. Vijeće Mjesnog odbora Havidići raspravljalo je o potrebi sanacije prometnica i makadamskih puteva na području Mjesnog odbora Havidići.

2. Vijeće Mjesnog odbora Havidići predlaže sanaciju prometnica i makadamskih puteva na sljedećim lokacijama:
- put Korakovo (k.č. 3011 k.o. Dragonožec), od Havidićke ceste k.br. 59 prema sjeveru, 200x3m, potrebna sanacija udarnih rupa, javno dobro.
- Havidićka cesta kod k.br. 32, potrebna sanacija bankine prometnice, javna prometnica, cca 50m1.

3. Ovaj se zaključak dostavlja Vijeću Gradske četvrti Brezovica na dalje postupanje. 



Ad 4) Prijedlog zaključka o problemu prometnih gužvi i zastoja na željezničko-cestovnim prijelazima

Izvjestitelj je Dragutin Havidić.
U raspravi sudjeluju: Dragutin Havidić, Ljiljana Novaković Bokan i Enisa Hevešević. 
Vijeće glasa te jednoglasno (3 „za“) donosi sljedeći:

ZAKLJUČAK
o problemu prometnih gužvi i zastoja 
na željezničko-cestovnim prijelazima


1. Vijeće Mjesnog odbora Havidići temeljem upute predsjednika Vijeća Gradske četvrti Brezovica na 6. koordinaciji (održano 25. ožujka 2022. godine) raspravljalo je o problemu prometne gužve i zastoja vozila na željezničko-cestovnim prijelazima (Remetinec, Hrvatski Leskovac) prilikom prolaska vlakova u jutarnjim satima.

1. Vijeće Mjesnog odbora Havidići predlaže da se u koordinaciji s predstavnicima Vijeća Gradske četvrti Novi Zagreb – zapad pokuša pristupiti rješavanju tog problema.  

1. Ovaj se zaključak dostavlja Vijeću Gradske četvrti Brezovica na dalje postupanje. 

Ad 5) Pitanja, prijedlozi i obavijesti 

Dragutin Havidić i Enisa Hevešević kratko su govorili o projektu izgradnje nogostupa i proširenja prometnice u Havidićkoj cesti. Enisa Hevešević apelirala je da članovi Vijeća Mjesnog odbora Havidići otiđu u Gradski ured za obnovu, izgradnju, prostorno uređenje, graditeljstvo, komunalne poslove i promet te da zahtijevaju žurno gradnju nogostupa i proširenje ceste. Obzirom da nije bilo rasprave po ovoj točki dnevnog reda predsjednik Vijeća Dragutin Havidić zatvara rad sjednice.

[bookmark: _GoBack]Sjednica je završila u 21,00 sat.

Zapisnik sastavio: 							     
Petar Vukelić

KLASA: 024-08/22-003/1146
URBROJ: 251-13-11-8-22-2
Havidić Selo, 28. svibnja 2022.
  

                                     					          Predsjednik Vijeća
                                                                                                   Mjesnog odbora Havidići
         
									Dragutin Havidić



